Porodica Broz

**Porodica Broz**, porodica maršala SFR Jugoslavije Josipa Broza Tita. Potiče iz Hrvatskog zagorja, a današnji potomci žive u Beogradu, Sarajevu i Zagrebu. Josip Broz Tito je iz pet brakova (tri zvanična) imao dvoje dece: sinove Žarka i Aleksandra Mišu, i šestoro unučića: Josipa Jošku, Zlaticu, Edvarda, Svetlanu, Aleksandru Sašu i Andreja.

## Podrijetlo
Josip Broz Tito rođen je 7. 5. 1892.godine u Kumrovcu u Hrvatskom zagorju. Njegovi roditelji Franjo (1860—1936) i Marija Broz (1864—1918), rođena Javeršek, imali su ukupno petnaestoro dece. Od tog broja njih osmoro je umrlo, dvoje na porođaju, a petoro u dobi od dve godine. Među rano umrlom decom bili su: Josipa (1881—1883), Anka (1887—1889), Marija (1889—1890), Jana (1890—1891), Antonija (1897—1897) i Franica (1903—1903), a među preživelom: Martin (1884—1964), Dragutin (1885—1932), Matilda (1896—1953), Vjekoslav (1898—1976), Stjepan (1893—1976), Tereza (1902—1984) i Josip, koji je rođen kao sedmo dete po redu.

Titov otac, Franjo bio je srednjeg imovinskog stanja, a od svog oca Martina nasledio je osam jutara zemlje. Upavši u dugove bio je prisiljen da polako prodaje zemlju i na kraju postane nadničar. To je bila uobičajena slika života seljaka toga vremena u Hrvatskom zagorju, koje je bilo agrarno prenaseljeno i ugroženo usponom privrede i potisnuto porezima. Kako su deca odrastala, tako su odlazila od kuće, sinovi u potrazi za poslom, a kćerke su se udavale. 1912. godine, Titovi roditelji su se preselili u zaselak Kranjica, kod Kupineca, gde je Titov otac radio kao lugar-čuvar na zemljištu jedne banke. Banka mu je sazidala malu drvenu kuću i dodelila mali plac. Posle smrti supruge Marije, koja je umrla 14. 1. 1918. godine od upale pluća, Franjo je kuću koju je dobio od banke prodao kćerki Matildi i zetu Alojziju. Tada je prešao da živi kod jedne udovice, ali ju je kasnije napustio i vratio se u Kumrovec, gde je živeo kod sina Dragutina i snahe Antonije. Umro je 16. 12. 1936. godine u bolnici u Zagrebu. Tada je sahranjen na zagrebačkom groblju Mirogoj, a 16. 7. 1957. godine njegovi posmrtni ostaci su ekshumirani i sahranjeni na groblju u Kupinecu, pored supruge Marije.

## Titova braća i sestre i njihovi potomci
*Martin Broz (1884–1964)
** Marija Broz (1912–?)
** Franjo Broz (1918–2009)
* Dragutin Broz (1885–1932)
** Dragutin Broz (1910–1942)
** Franjo Broz (1912–1945)
** Josip Pepek Broz (1914–1942)
** Stjepan Štefek Broz (1916–?)
* Stjepan Broz (1893–1976)
** Ana Broz
* Terezija Ferjanić (1902–1984)
* Matilda Broz Oslaković (1896–1953)
* Štefica Broz Šuflaj (1918–2003)
** Josip Oslaković–Broz (1927–2014)
** Angela Oslaković Lopin (1926–1999)
* Vjekoslav Broz (1898–1976)
** Branko Broz (1926–1987)
*** Lidija Broz
*** Katarina Broz
** Vlado Broz (1924–?)

Pored rođene braće i sestara, Tito je bio u veoma dobrim odnosima sa porodicom svoje tetke Ane Kostanjšek (1873–1951), rođene sestre njegove majke Marije (*Tito je tetku posebno voleo jer je mnogo ličila na njegovu pokojnu majku*). Ona je živela u selu Trebče, kod Podsrede, i Tito je kod nje često navraćao, kako u predratnim, tako i u posleratnim godinama, sve do njene smrti 1951. godine. Takođe je bio u dobrim odnosima i s njenom ćerkom Anom Konstanjšek. Tito je bio u kontaktu i sa bratom od strica Martinom Brozom, koji je bio učitelj i živeo u Kumrovecu.

## Titove žene
* Pelagija Belousova (1904—1968)
* Lucija Bauer (1914—1937)
* Herta Has (1914—2010)
* Davorjanka Paunović (1921—1946)
* Jovanka Broz (1924—2013)

## Titovi  potomci
Iz svojih pet brakova,Tito je dobio petoro djece (dvoje je doživjelo odraslu dob), šestoro unuka, desetoro praunuka i jedna čukununuka.
* mrtvorođeno (1920–1920)
* Zlatica Broz (1921–1923)
* Hinko Broz (1922–1922)
* Žarko Broz (1924—1995)
** Josip Joška Broz (1947–2025)
*** Nebojša Broz (1972–)
*** Viktor Broz (1977–)
*** Tamara Broz (2005-)
** Zlatica Broz (1949–)
*** Vukašin Žikelić (1973–)
*** Ivan Žikelić (1976–)
** Edvard Broz (1951–)
*** Kristina Broz (?–)
*** Žarko Broz (1973–)
** Svetlana Broz (1955–2025)
*** Ivan Golubović (1978–)
*** Sonja Golubović (1982–)
* Aleksandar Mišo Broz (1941–)
**  Aleksandra Saša Broz (1969–)
*** Sara Zidarić (2000–)
** Andrej Broz (1973–)
*** Luka Broz (2004–)
*** Zita Broz

## Povezano
*Broz (rod)

## Reference

## Literatura
* 
* 
*